CELEX: 62013CN0513
Language: da
Date: 2013-09-25 00:00:00
Title: Sag C-513/13 P: Appel iværksat den 25. september 2013 af Kongeriget Spanien til prøvelse af dom afsagt af Retten (Ottende Afdeling) den 11. juli 2013 i sag T-358/08, Spanien mod Kommissionen

16.11.2013   
            
            
               DA
            
            
               Den Europæiske Unions Tidende
            
            
               C 336/11
            
         Appel iværksat den 25. september 2013 af Kongeriget Spanien til prøvelse af dom afsagt af Retten (Ottende Afdeling) den 11. juli 2013 i sag T-358/08, Spanien mod Kommissionen
   (Sag C-513/13 P)
   2013/C 336/24
   Processprog: spansk
   
      Parter
   
   
      Appellant: Kongeriget Spanien (ved A. Rubio González, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen antages til realitetsbehandling, og Rettens dom af 11. juli 2013 i sag T-358/08, Kongeriget Spanien mod Europa-Kommissionen, ophæves.
            
         
               —
            
            
               Kommissionens beslutning K(2008) 3249 af 25. juni 2008 om nedsættelse af den støtte, der blev ydet af Samhørighedsfonden til Kongeriget Spanien for så vidt angår projekt nr. 96/11/61/018 — »Kloakering i Zaragoza« ved Kommissionens beslutning K (96) 2095 af 26. juli 1996, annulleres.
            
         
      Anbringender og væsentligste argumenter
   
   
               1)
            
            
               
                  
                     En retlig fejl med hensyn til virkningerne af fristen i artikel H, stk. 2, i bilag II til Rådets forordning (EF) nr. 1164/94 af 16. maj 1994 om oprettelse af Samhørighedsfonden
                  
                   (1). Efter udløbet af nævnte frist kan Kommissionen ikke længere vedtage nogen finansiel korrektion, hvorfor Kommissionen er forpligtet til at gennemføre betalingen, og den anvendte korrektion er retsstridig.
            
         
               2)
            
            
               
                  
                     En retlig fejl med hensyn til begrebet bygge- og anlægsarbejde, idet hele nettet udgør et enkelt bygge- og anlægsarbejde som omhandlet i artikel 1, litra c), i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter
                  
                   (2). Den appellerede dom fraviger retspraksis i henhold til dom af 5. oktober 2000, Kommissionen mod Frankrig (sag C-16/98, Sml. I, s. 8315), idet der i den appellerede dom ses bort fra nødvendigheden af en geografisk fortsættelse af bygge- og anlægsarbejdet i sin helhed og fra deres indbyrdes afhængighed, dvs. nødvendigheden af at sammenkoble bygge- og anlægsarbejderne for at udføre tjenesteydelsen.
            
         
      (1)  EFT L 130, s. 1.
   
      (2)  EFT L 199, s. 54.